MLDataScientist/Wikipedia-uzbek-2024-05-01 huggingface dataset:
Amoraimlar

Amoraimlar (orom. «amora» - «ustoz», «gapirayotgan kishi») - 3-5 asrlar Bobil va Falastin ravvinlari.Tanaxning oromiy tilidagi sharxdari - «Gemara»ning mualliflari. Dastlab, oromiy tilidagi “amora” so‘zi darsni tushuntirayotgan ustozning aytgan so‘zlarini baland ovozda qaytargan shogirdni anglatgan.Amoraimlar Mishnani tushuntirish yoki sharhlashni o‘zlarining asosiy vazifalari deb bilganlar. Tartibga ko‘ra, Amoraimlar Tavrotni o‘rganish faoliyati uchun moliyaviy mablag' olmasdilar. Shu sababli, ularning aksar qismi dehqonchilik, hunarmandchilik va tijorat bilan shug‘ullanishgan.
Amoraimlar davrini o‘rgangan mutaxassislar ularni silsilalarga ajratishgan. Dastlabki, besh avlod silsilasida ham falastinlik ham bobillik sharhlovchilar bo‘lgan bo‘lsa, ikki so‘nggi avlod vakillari esa, faqat Bobilda faoliyat olib borgan. Chunki, bu vaqtga kelib Iyerusalim Talmudi yakunlangan edi. Manbalarda ularning jami soni ikki ming atrofida deb belgilangan.

Manbalar

Adabiyotlar
Amitabxa

Amitabxa - sanskritcha so‘z bo‘lib, o‘zbek tilida “beqiyos nur”, ya’ni “budda” ma’nosini anglatadi. U Sukxavati nomli jannat zaminining xojasi deb ishoniladi.Yapon buddistlari orasida “amida” nomi bilan qattiq ardoqlanadi.

Manbalar

Adabiyotlar
Amidaistlik

Amidaistlik- buddizmning maxayana yoʻnalishiga oid diniy eʼtiqod boʻlib, Buddani „cheksiz“, „abadiy“ deb ishonishga asoslanadi. Asosan, Yaponiyada keng tarqalgan.

Manbalar

Adabiyotlar
Amida

Amida (ibr. “Tik turmoq”) - yahudiylikda
ibodatlarning asosiy qismi bo‘lib, doim tik holatda amalga oshiriladi. Talmudda odatda ibodat deb yuritiladi.TaNaXning bir necha o‘rinlarida ibodat qilishga amrlar uchraydi.Biroq, qadimda yahudiylikda ibodatlar tizimlashtirilgan, qonuniylashtirilgan matnlar mavjud emas edi. Ibodatlarning asosiy qismi qurbonlik keltirish orqali bo‘lgan. Bobil asirligi (mil. avv. VI asr)dan so‘nggina kunning asosiy ibodati qay tarzda va qachon amalga oshirilishi belgilab quyildi. Talmudda qayd qilinishicha, amida ibodatining matni ilk bor “Buyuk yig‘ilish” (mil. avv.U-Sh asrlarda faoliyat olib borgan yahudiylikdagi diniy-qonunchilik majlisi)da formulirovkasi shakllantirilgan. Ikkinchi Ibodatxonaning vayron qilinishiga qadar (70 yil) ibodat belgilab qo‘yilgan matnga ega emas edi, faqatgina umumiy strukturasi ishlab chiqilgan edi.Ibodatlar Xudoga hamd aytish bilan boshlanib, yakunda shukrona so‘zlar bilan tugaganini ko‘rish mumkin.Tannaylar davriga qadar mazkur tarzda, qolaversa, yozma matn orqali ibodat qilish ta’qiqlangan.Biroq, Ibodatxonananing vayron etilishi natijasida ibodatxona xizmatini qilish to‘xtagach, ushbu ibodatning ahamiyati ortib bordi.Shundan kelib chiqqan holda, Amida, qaysidur ma’noda, Ibodatxonada amalga oshirilgan qurbonlikning o‘rnini bosuvchi sifatida qabul qilindi. Shu sababli, milodning II asrida nasi Gamlieyele II davriga kelib, jamoaviy va yakka tartibdagi ibodatlarning matnini yozishga qaror qilindi.
Yuqorida qayd qilinganidek, amidani o‘qishqurbonlikning o‘rnini anglatgani sababli, kun davomida uni uch marotaba - tonggi (shaxarit), kunduzgi (minxa) va kechki (maariv) ibodat vaqtida o‘qilishi belgilab quyilgan. Shanba, rosh-xodesh hamda bayram kunlari “musaf” deb nomlangan to‘rtinchi o‘qish, Iom-Kipurda esa, “neila” nomli beshinchisi ham qo‘shilgan.Mazkur ibodatlarni amalga oshirish vaqti Ibodatxonada keltirilgan qurbonlik vaqtlariga moslangan.Tonggi ibodat quyosh chiqishidan boshlab, kunning uchdan bir qismi tugagunicha, kunduzgi ibodat - kunning ikkinchi yarmida, kechki ibodat esa, tun davomida o‘qishlikka ruxsat beriladi. Musaf kun davomida tonggi va kunduzgi ibodatlar orasida o‘qiladi. Ushbu belgilangan vaqtlardan tashqari ham Amida ibodatini kunning istalgan vaqtida o‘qishlik mumkin.
Amida ibodati yakka holatda ham, sinagogada jamoaviy holatida ham amalga oshirilishi mumkin.Amida jamoaviy tarzda amalga oshirilganda boshlanishida har bir ibodat qilayotgan kishi maxfiy tarzda, so‘ng ibodatni boshqaradigan (xazzon) baland ovozda o‘qiladi.

Manbalar

Adabiyotlar
Azoriqa

Azoriqa - xavorijlarning firqalaridan biri bo‘lib, uning boshlig‘i va asoschisi Abu Roshid Nofe’ bin Azraq. Abu Roshid Nofe’ bin Azraq uch yuzdan ortiq otliq odamlari bilan Abdulloh bin Zubayr (r.a.) xalifaligi hududiga kiruvchi Ahvoz, Foris va Kirmon mintaqalarini egallab, o‘sha yerdagi voliylar ustidan g‘alaba qozonadi. Ummaviy xalifaligi qo‘mondoni Muhallab bin Abu Sufra (v. 83/702) Azoraqa firqasiga o‘n to‘qqiz yil qarshi kurashib tor-mor keltiradi. A. firqasining mashhur qo‘mondoni Qotariy ibni Fujoa (78/697y.v.e.) bo‘lgan. A. firqasi o‘z fikrlarida va hukmlarida haddan oshgan edilar. Ular o‘zlariga muxolif bo‘lgan barcha musulmonlarni mushrik deb aytadilar va ularning da’vatiga shoshilmaydigan hamda mazhablarini qo‘llab-quvvatlamaydigan kishilarning hatto yosh bolalar va ayollar qonini halol deydilar. Ular Ali bin Abu Tolib (r.a.)ni kofirga chiqarib, u zotning qotili Abdurahmon ibn Muljamni ulug‘ shahid deb hisoblaydilar. Musulmon va boshqalarga ham keng ko‘lamda adovatda bo‘lgan. Ular boshqa musulmonlar bilan birga namoz o‘qishni harom qilib, ular bilan quda-anda bo‘lishni ham, so‘ygan jonliqlarni yeyishni ham o‘zlariga harom qilganlar. Musulmonlar yashaydigan diyorni “Dorul-harb (kofirlar diyori)” deb e’tibor qilishgan. Shuningdek ba’zi bir shar’iy hukmlarni ham bekor qilishgan.

Manbalar

Adabiyotlar
Akarana

Akarana - zardushtiylikda cheksizlik, chegarasizlik. So‘z boshidagi, a - inkor prefiksi. O'zak qismi - karana keyinchalik kanor(a) (“chek, chegara”) shakliga kelgan.

Manbalar

Adabiyotlar
Aka-Tasha

Aka-Tasha - zardushtiylikda nojo‘ya qiziqishlar qo‘zg‘atuvchi dev.

Manbalar

Adabiyotlar
Aka-Mana

Aka-Mana - zardushtiylikda yovuz fikr, o‘y.

Manbalar

Adabiyotlar
Al-A'sho

Al-A'sho - Johiliya davrining shoirlaridan, «muallaqot» janridagi she’r mualliflaridan biri. Rivoyatga ko‘ra, yoshi yuzga yaqinlashib qolgan shoir Abu-l-Basir Maymun ibn Qays al-A’sho (530-529) islom endi tarqala boshlagan kunlarning birida uni qabul qilishi uchun Rasululloh qoshiga kelayotgan edi. Quraysh raislari guruhi uning yo‘lini to‘sib chiqdilar. Chunki bu mashhur so‘z ustasining musulmonlikni qabul qilishi yangi dinga katta obro‘ keltirishi va ularga esa aksincha zarba bo‘lishini bilib, uning oldini olmoqchi bo‘lganlar.

Manbalar

Adabiyotlar
Omon G‘ofurov

Omon Fayzullayevich G‘ofurov — Oʻzbekistonlik futbol mutaxassisi, 2017-2019-yillarda Oʻzbekiston Professional futbol ligasi bosh direktori boʻlgan.

Biografiyasi 
1984-yil 14-avgustda Toshkent shahrida tug'ilgan. 2006-yilda Oʻzbekiston davlat jismoniy tarbiya va sport universitetini tugatgan. 2006-2017-yillarda Oʻzbekiston Futbol Federatsiyasi, Oʻzbekiston Milliy olimpiya qoʻmitasida turli lavozimlarda ishlagan. 2017-2019-yillarda Oʻzbekiston Professional futbol ligasi bosh direktori boʻlgan.

Manbalar

Havolalar 
 PFL bosh direktori Omon G'ofurov televidenieyeda nimalar dedi?
 Omon G‘ofurov bilan eksklyuziv intervyuni tomosha qiling
Al-Jome’ As-Sahih

Al-Jomeʼ As-Sahih — Islomda ishonchliligi jihatidan Qur’ondan keyingi ikkinchi manba boʻlib hisoblangan A. J.s Imom Buxoriyning shuhratini olamga taratgan asar hisoblanadi. Musannif uni yozish uchun umrining oʻn olti yilini sarf etgan.

Imom Buxoriy bu asarni yaratishiga ustozi Ishoq ibn Rohavayhning tashviqi va oʻzining koʻrgan tushi sabab boʻlgan. Oʻzining yozishicha, u tushida Muhammadni koʻradi. Taʼbirchilarga uning bu tushi paygʻambar hadislarini har xil yolgʻon va shubhalardan tozalab toʻplashiga ishora ekanini aytadilar.

Imom Buxoriy oʻzi yod bilgan olti yuz ming hadisdan sahihlarini va sanadi Muhammadga yetib boradiganlarini tanlab, ularni jamlashga jazm etgan. Al-Jomeʼ As-Sahihning yozilishi turli davrlarda va turli hududlarda davom etgan. Imom Buxoriy biror hadisni oʻz toʻplamiga kiritishdan oldin oʻsha hadis matni va sanadini, sanad silsilasidagi roviylarning ishonchlilik darajasini tekshirgan va sanadning paygʻambargacha yetib borishiga ahamiyat bergan.
Kitobning „Jomeʼ“ deb nomlanishiga sabab, ahli hadislar tomonidan toʻrt fanga boʻlib oʻrganilgan va har bir fan boʻyicha alohida kitob tasnif qilingan. Ular: Sunnat,Tafsir, Siyrat, Zuhd va raqoiq fanlari. Imom Buxoriy A. J.s.da mazkur fanlarning barchasiga tegishli hadislarni jamlagan. A. J.s.ga 7275 ta kiritilgan hadis Muhammad ibn Fuodga koʻra, yetti ming besh yuz oltmish uchtadan iborat. Mazkur asarni toʻqson mingga yaqin talaba Imom Buxoriyning oʻz ogʻzidan tinglagan. Ulardan Muhammad ibn Yusuf Firabriy va Ibrohim ibn Maʼqil Nasafiy kabi asar rivoyat qiluvchilar yetishib chiqdi. A. J.s.as.i dunyoda eng koʻp tadqiq etilgan asarlardan biridir. Unga bitilgan sharhlarning eng mashhurlari quyidagilar: Hofiz ibn Hajar Asqaloniy (vaf. 852/1448)ning „Fath al-boriy fi sharhi Sahih al-Buxoriy“, Badriddin Muhammad Ayniy (vaf. 855/1451)ning „Umdat al-qoriy sharhi sahih al-Buxoriy“.

Manbalar

Adabiyotlar
Taʼlim va taʼlim boʻyicha mukofot

Taʼlim va taʼlim boʻyicha mukofot — bu Qoʻshimcha taʼlim (FE) va Buyuk Britaniyadagi taʼlimning umrbod taʼlim sektorida oʻqitish uchun QCF 3-darajasida oʻqitilgan boshlangʻich oʻqituvchilarni tayyorlash malakasi hisoblanadi. Taʼlim va taʼlim sohasidagi mukofot uchun oʻqish odatda QCF 4-darajasida Taʼlim va oʻqitish boʻyicha sertifikat va QCF 5-darajasida Taʼlim va oʻqitish boʻyicha diplomni tamomlashdan oldin amalga oshiriladi. Taʼlim va taʼlim sohasidagi mukofot umrbod taʼlim sektorida oʻqitishga tayyorgarlik oʻrnini egallaydi.

Manbalar 

Oʻqitish uslublari
Buyuk Britaniyadagi taʼlim sifati
Altar

Altar ( - «baland») - xristian cherkovida ibodatxonaning mehrob va minbar o‘rnatilgan eng baland qismi. Pravsolav cherkovida u ibodatxonaning sharqiy qismida yer oladi.

Manbalar

Adabiyotlar
Amaterasu

Amaterasu (Buyuk samo chirog'i) - yaponlarning diniy e’tiqodiga ko‘ra, quyosh ma’budasi. Idzanagi uni chap ko‘zidan yaratgan. Amaterasu imperatorlar ajdodi. Xususan, miloddan avvalgi 7-asrga oid dastlabki imperatorlar ajdodi, afsonaviy qahramon Dzimmu-tenno shu ma’buda avlodi.

Manbalar

Adabiyotlar
Ameretat

Ameretat - zardushtiylikda baxt, abadiylik ma’budi, Axura Mazda tarafdori.

Manbalar

Adabiyotlar
Amerika Pravoslav cherkovi

Amerika Pravoslav cherkovi () - Bu cherkovga 1970-yilda Rus pravoslav cherkovi tomonidan mustaqillik (avtokefaliya) berilgan. 2009-yildan boshlab mazkur cherkov rahbari «Vashington arxiepiskopi, butun Amerika va Kanada mitropoliti» unvoniga ega. Cherkovga asos solinishi 1794-yilga borib taqalib, Valaam Spaso-Preobrajenskiy monastiri monaxlari arximandrit Iosafatom, iyeromonax Yuvenaliy va Makariylar nomi bilan bog‘liq.

Manbalar

Adabiyotlar
Ameshaspentalar

Ameshaspentalar - hamisha barhayot, o‘lmas farishtalar. Ahura Mazdaning ibodat shakllari, universumining ijro ko‘rinishlari, qudratining olti xil namoyon bo‘lishi, emanasiyalari: Vahu Mana (Bahmon), Arta Vahishta (Orubihisht), Spenta Armaitiy (Ispandarmat), Xshasra Varya (Shahriyorlik), Haurvatat (Xurdod), Ameretot (Murdor).

Manbalar

Adabiyotlar
Amon

Amon (yoki Amun) – qadimgi misrliklarning bosh ilohi, firʻavnlar homiysi. U dastlab Fiva maʼbudi boʻlgan, bu shahar poytaxtga aylanganidan soʻng uning mavqei ortgan. Amon „koʻrinmas“, „yashirin“ degan maʼnolarni anglatib, ikki baland, uzun patli toj kiygan inson sifatida tasvirlangan. Misrliklar u havoda esadi, Amon va ona-qirolicha nikohidan firʻavnlar dunyoga keladi, deb ishonganlar. Amon keyinchalik Ra ilohiga tenglashtirilgan va Amon-Ra deb atalgan. Kohinlar Fivada Ramzes II ni toj kiydirish marosimida Amon nomidan quyidagi qutlovni xalqqa oʻqib berganlar: „Bu mening naslimdan boʻlgan haqiqiy oʻgʻlim, taxtimdagi himoyachim, Misr hukmdori“. Ramzes II bu kultdan unumli foydalanib, „Otasi“ning Karnak ibodatxonasida oʻzidan avval oʻtgan firʻavnlarni tahqirlab, nomlarini oʻchirtiradi va oʻzini Amonning tanlangan, magʻlubiyat koʻrmaydigan qahramon sifatida yozdirdi. Kohinlar uni doim Amon nomidan qoʻllab-quvvatlab turishgan. Firʻavn Exnaton davrida Bosh iloh sifatida quyosh maʼbudi Aton (Atum) belgilangan, Amonga sigʻinish taʼqiqlangan. Biroq Exnaton vafotidan soʻng misrliklarning bosh xudosi – Amon ilohi tiklangan.

Manbalar

Adabiyotlar
Çardaqlı (Tartar)

Maghavuz qishloq boʻlib, xalqaro huquqda yangi davlat, boʻlinishi Artsax Respublikasining Martakert viloyatidagi; Ozarbayjonning Tartar tumanida, Tog'li Qorabog' bahsli mintaqasida. Qishloqda etnik armanlar koʻpchilikni tashkil etadi, 1989-yilda armanlar ham koʻpchilikni tashkil qilgan.

Tarixi 
Sovetlar davrida qishloq Togʻli Qorabogʻ avtonom viloyati Mardakert tumani tarkibiga kirgan.

Tarixiy meros ob’ektlari 
Qishloq va uning atrofidagi tarixiy meʼros obʼyektlari orasida oʻrta asr qishlogʻi, 1260-yilda qurilgan ibodatxona, 13-asr xachkar va 19-asrga oid Avliyo Georgiy cherkovi.

Iqtisodiyoti va madaniyati 
Aholisi, asosan, qishloq xoʻjaligi, chorvachilik, konchilik bilan shugʻullanadi. 2015-yil holatiga ko‘ra, qishloqda kommunal bino, o‘rta maktab, uchta do‘kon va tibbiyot punkti mavjud. Maghavuz jamoasi tarkibiga Kmkadzor qishlogʻi kiradi.

Demografiyasi 
2005-yilda qishloqda 468 nafar aholi istiqomat qilgan. va 2015-yilda 540 aholi istiqomat qilgan.

Manbalar

Havolalar 

 

Ozarbayjon qishloqlari
Akmal Kamolov

Akmal Saydakbarovich Kamalov — oʻzbek muhandisi, davlat arbobi. 2014-2015-yillarda Oʻzbekistonning Rossiyadagi elchisi.

Biografiyasi 
1967-yil Sirdaryo viloyatida tugʻilgan.

1991-yilda Toshkent temiryoʻl muhandislari institutini injener-mexanik mutaxassisligi boʻyicha tamomlagan.

1991-1994 — Oʻrta osiyo temir yoʻllari Toshkent teplovoz deposida elektr-ekipaj sexining brigadiri, avtomat sexining ustasi.

1994-1996 — Oʻzbekiston Respublikasi Vazirlar Mahkamasi qoshidagi Yevropa ittifoqi komissiyasining texnik muvofiqlashtirish byurosida ishlagan.

1996-2001 — TRASEKA loyihasi koordinatori.

2001-2005 — „Oʻzbekiston temir yoʻllari“ DATK Tashqi iqtisodiy aloqalar boshqarmasi MDH davlatlari bilan ishlash boʻyicha boshqarmasi boshligʻi oʻrinbosari, tashqi iqtisodiy aloqalar boshqarmasi boshligʻi.

2004-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasini tamomladi va magistr darajasini oldi.

2005-yilda Oʻzbekiston Respublikasi Tashqi iqtisodiy aloqalar agentligi raisining oʻrinbosari.

2005-2011 — Oʻzbekiston Respublikasi Tashqi iqtisodiy aloqalar, investitsiyalar va savdo vazirining oʻrinbosari.

2011-2014 — Oʻzbekiston Respublikasi Tashqi iqtisodiy aloqalar, investitsiyalar va savdo vazirining birinchi oʻrinbosari.

2014-2015 — Oʻzbekiston Respublikasining Rossiya Federatsiyasidagi favqulodda va muxtor elchisi.

2015−2017 — „Oʻzpaxtasanoateksport“ xolding kompaniyasi boshqaruv raisi.

2018-yil 4-yanvardan „Oʻzbekiston temir yoʻllari“ aksiyadorlik jamiyatining boshqaruv raisi o‘rinbosari.

Oilasi 
Oilali, ikki nafar oʻgʻil va bir qizi bor.

Manbalar 

Oʻzbekistonning Rossiyadagi elchilari
Yashayotgan insonlar
Gulobod tongi

Gulobod tongi — Xalq deputatlari Samarqand tuman kengashi va tuman hokimligi gazetasi. Gazeta 1957-yil noyabrdan „Samarqand haqiqati“ nomi bilan chiqa boshlagan. Keyinchalik 1962-yil avgust oyidan „Sharq tongi“, 2004-yil may oyidan „Gulobod tongi“ nomi bilan chop etila boshlagan.

Manbalar

Oʻzbekiston gazetalari
Ofitser 55

Ofitser 55 — rejissyor Rustam Meliyev tomonidan suratga olingan. Serialda Oʻzbekiston Respublikasi Ichki ishlar jinoyat qidiruv tezkor vakillarining hayoti aks etadi. Ushbu badiiy kinoserial 10 qismdan iborat boʻlib, Oʻzbekiston Kinematografiya agentligi va Toshkent shahar Ichki ishlar bosh boshqarmasining hamkorlik kino loyihasi hisoblanadi.

Kinoserial premyerasi 2023-yil 3-may kuni chiqarilgan. Telekanallarga esa 8-may kuni chiqarilgan. "UzbekFilmsHD" Rasmiy YouTube kanalida tomosha qilishingiz mumkin

Mazmuni 
Serialda ichki ishlar organlari hodimlarining faoliyati tasvirlangan.

Ijodiy guruhi

Rollarda

Qismlar 

Barcha qismlarni "UzbekFilmsHD" Rasmiy YouTube kanalida tomosha qilishingiz mumkin

Film hamkorlari 
„Uzkabel“, „Nefis“, „TOKU Tashkent“, „FDG.uz“ va „Imperial Hause“.

Yana qarang 
 Shaytanat

Manbalar 

2023-yillar teleseriallari
Oʻzbekiston teleseriallari
Bulungʻur hayoti

Bulung‘ur hayoti — Xalq deputatlari Bulung‘ur tuman kengashi va tuman hokimligi gazetasi. Gazata 1931-yil 5-dekabran „Kolxozchilar bayrogʻi“ nashr etila boshlagan. 1933-yildan „Kolxoz haqiqati“, 1962-yildan „Kommunist“ nomi bilan chiqarilgan. 1991-yil oktabr oyidan Xalq deputatlari Bulungʻur tumani kengashi qaroriga koʻra, „Bulungʻur hayoti“ nomi bilan chop etiladi.

Manbalar 

Oʻzbekiston gazetalari
International Avenue (Kalgario)

International Avenue (xalqaro xiyobon) - Alberta shtatining Kalgari shahridagi biznesni qayta tiklash zonasi  . Tuman markazi 17 -da joylashgan<span typeof="mw:Entity" id="mwEA">&nbsp;</span>Xiyobon<span typeof="mw:Entity" id="mwEQ">&nbsp;</span>Shahar sharqidagi Forest Lawn mahallasidagi SE . Tuman 1993 yilda Kalgarining sharqiy markazida mavjud bo'lgan boy madaniy xilma-xillikni nishonlash uchun tashkil etilgan.  O'shandan beri hudud etnik restorantlar va xaridlar uchun mashhur joyga aylandi. Jumladan, start nomli o‘zbek restoranti "BEGIM"

International Avenue, shuningdek, 1961 yilda shaharga qo'shib olingan sobiq Forest Lawn  shahrini qayta tiklashga yordam berish uchun tashkil etilgan. Mahalla qadimdan jinoyatchilik va giyohvandlik uchun boshpana sifatida nom qozongan. Biroq, so'nggi yillarda bu hudud o'zining ko'p madaniyatliligi bilan tan olingan va asta-sekin Kalgari aholisi va sayyohlar uchun asosiy manzilga aylanib bormoqda. Shahar va hozirda yangi shahar dizayni va qayta qurish tashabbuslarini amalga oshirish jarayonida. Hozircha hududda bir nechta korxonalar joylashgan; Vetnam, fillipino, afrika, efiopiya, tay, hind, arab, meksika, salvador, xitoy, koreys, osiyo, misr, fors va Yaqin Sharq millatlari.

2003 yildan beri International Avenue Kalgaridagi yirik ko'p madaniyatli tadbir - GlobalFestga mezbonlik qildihar yil. GlobalFest ham OneWorld festivali deb nomlanuvchi xilma-xillik bayramini, ham Elliston Parkidagi International Fireworks festivalini birlashtiradi. Tadbir har yili avgust oyining oxirida bo'lib o'tadi mashhur sayyohlik maskaniga aylantiradi.

Ma'lumotnomalar

Havolalar 

 Xalqaro prospekt BRZ
 Do'kon 17-avenyu qo'mitasi
Ziyodulla Poʻlatxoʻjayev

Ziyodulla Saʼdullayevich Poʻlatxoʻjayev — oʻzbek muhandisi, diplomati. 2010-2014-yillarda Oʻzbekistonning Rossiyadagi elchisi. 2007-2010-yillarda Oʻzbekistonning Qirgʻizistondagi elchisi.

Biografiyasi 
Ziyodulla Poʻlatxoʻjayev Toshkent avtomobil-yo‘llar institutini (1983), SSSR Tashqi savdo akademiyasini (1990) tamomlagan. Rus, ingliz, nemis tillarini biladi.

O‘zbekiston transport tizimi tashkilotlarida, keyinchalik O‘zbekiston Respublikasi Tashqi iqtisodiy aloqalar vazirligining bo‘limlarida turli lavozimlarida ishlagan.

1993-yildan — diplomatik ishda. O‘zbekiston Respublikasi Tashqi ishlar vazirligining turli tuzilmaviy bo‘linmalariga rahbarlik qilgan, vazir yordamchisi va maslahatchisi bo‘lgan.

1993-1995 va 1999-2003-yillarda O‘zbekiston Respublikasining Germaniyadagi elchixonasi xodimi.

1995-1999-yillarda — Oʻzbekiston Respublikasi Tashqi ishlar vazirligi Yevropa mamlakatlari bilan hamkorlik boshqarmasi boshligʻi.

1999-2007 — O‘zbekiston Respublikasining Germaniyadagi elchixonasi maslahatchisi.

2007-2010-yillarda — O‘zbekiston Respublikasining Qirg‘iziston Respublikasidagi favqulodda va muxtor elchisi.

2010-yildan 2014-yilgacha — O‘zbekiston Respublikasining Rossiya Federatsiyasidagi favqulodda va muxtor elchisi.

2014-yildan Jahon iqtisodiyoti va diplomatiya universiteti rektorining oʻrinbosari.

Manbalar 

Oʻzbekistonning Rossiyadagi elchilari
Yashayotgan insonlar
Oliy va nozil isnod

Oliy va nozil isnod (arab. yuqori va quyi isnod) - isnodning oʻziga xos jihatlaridan biri. Istilohda — isnoddagi kishilarning soni kam (masalan, uchta roviy) boʻlgan hadisga oliy (yuqori), koʻp boʻlganiga (masalan, toʻrtta roviy) nozil (quyi) deyishadi. Oliy isnod nozil isnoddan afzal sanaladi. Nozil isnodning roviylari oliynikidan ishonchli boʻlsa, nozilning darajasi yuqori boʻlishi mumkin. Imom Dorimiyning «Sunan» asarida oliy isnodli hadislar ko’p.

Manbalar

Adabiyotlar 
 

 Atamalar
Omamori

Omamori - sintoizm yoki buddizmdagi muayyan ma’budga bagʻishlab tayyorlangan tumor. “Omamori” yaponcha soʻz boʻlib, “hurmat”, “himoya” ma’nolarini anglatadi. Omamori odatda biror turdagi matodan tayyorlanib, uning ichiga qogʻoz yoki yogʻoch boʻlagiga yozilgan va ibodat vaqtida oʻqiladigan duolar joylanadi. Mahalliy aholi ular turli vaziyatlar, jumladan, berilgan topshiriqlarni bajarish va imtihonlardan muvaffaqiyatli oʻtishdan yordam berishiga ishonishadi. Omamori odatda sumka, mobil telefonlar, mashina va boshqa transport vositalarida xavfsiz yurish maqsadida olib yuriladi. Omamorining dizaynidan u yaratilgan joy haqida bilib olishingiz mumkin. Tumorning bir tomoniga u nima maqsadda foydalanishi va boshqa tomoniga tumor tayyorlangan joydagi ibodatxona tasviri tushirilgan boʻladi.

Manbalar

Adabiyotlar 
 

 Sintoizm
 Buddizm
 Atamalar
Ota Xudo

Ota Xudo - Xristianlikda Xudoning uch koʻrinishidan biri va asosiysi. Ota Xudo dunyoni yaratgan boʻlib, uchlikning qolgan koʻrinishlari (O’gʻil Xudo va Muqaddas Ruh) undan kelib chiqqan hisoblanadi.

Manbalar

Adabiyotlar 
 

Xristianlik
Oq va qora ruhoniylar

Oq va qora ruhoniylar - pravoslav ruhoniylari qatlami. «Oq» ruhoniylar oila qurish huquqiga ega, «qora» ruhoniylar esa oila qurishlari mumkin emas.

Manbalar

Adabiyotlar 
 

 Atamalar
 Shaxsiyatlar
Ohod

Ohod (arab. yolgʻiz, yagona) - isnodning muhaddisga yetib borishi boʻyicha boʻlinishining mutavotirdan keyingi bir turi. Istilohda - roviylar soni mutavotir darajasiga yetmagan hadis tushuniladi. Ozchilik kishilardan rivoyat qilingan hadis. Shuning uchun nazariy ilm hisoblanib, tekshiruv va dalil qidirishga muhtojdir. Ohod hadis bilan sobit boʻlgan hukmga amal qilish vojib sanaladi. U mashhur, aziz, gʻarib kabi turlarga boʻlinadi. Ammo hanafiy mazhabi olimlari mashhur hadisni ohod turiga kiritmay alohida tur sifatida ajratadilar va hadislarni yetib kelishi boʻyicha - mutavotir, mashhur va ohodga boʻladilar. Ohod hadislar amal qilinishi boʻyicha maqbul va mardudga boʻlinadi.

Manbalar

Adabiyotlar 
 

 Atamalar
Panenteizm

Panenteizm (yun. «Hamma narsa Xudoning ichida») ta’limoti ham oʻziga xos xususiyatlari bilan ajralib turadi. Xususan, panenteizm Xudoning ham tabiat ichida (panteistik) ham undan tashqarida (teistik) mavjudligi haqidagi falsafiy qarashlar tizimidir. “Panenteizm” atamasi ilk bor XIX srda Germaniyada muomalaga kiritilgan.Panenteizm panteizmdan xudoning nafaqat tabiat bilan yagonaligi, balki undan tashqarida ham mavjudligi, deizmdan esa uning olamdagi jarayonlarda bevosita ishtirok etishi haqidagi tamoyil bilan ajralib turadi.

Manbalar

Adabiyotlar 
 

 Atamalar
 Taʼlimotlar
Pangu

Pangu - qadimgi Xitoy afsonalariga koʻra Yer yuzidagi ilk inson, u haqidagi miflar milodiy 3-asrdan yozma shaklda tarqalgan. Rivoyatga binoan, borliqning ibtidosi xaosdan iborat boʻlib, ushbu xaosdan universal tuxum, undan esa Pangu yuzaga kelgan. Keyinroq, u ulkan boltasini silkishi natijasida In va Yan bir-biridan ajralib, qorongʻulik (In) va yorugʻlik (Yan) yoki osmon va zamin yaralgan. Osmon va yer bir-biriga yaqinlashmasligi uchun Pangu ularni uzoqlashtirib turgan. Oxirida osmon va yer faoliyati oʻz iziga tushib, Pangu aralashiga ehtiyoj qolmagach, u oʻlgan. Panguning nafasi shamol, ovozi momaqaldiroq, chap koʻzi quyosh, oʻng koʻzi oyga aylangan. Shuningdek, uning qoʻl va oyoqlaridan yerning toʻrt tomoni, yer osti suvlari, qonidan daryolar, tomiridan yoʻllar, sochidan yulduz va oʻsimliklar, tishi va suyagidan metall, suyak iyagidan nefrit (mineral) vujudga kelgan.

Manbalar

Adabiyotlar 
 

 Dunyo dinlari
Afsonalar
Pesax

Pesax - yahudiy yillik bayramlari orasida eng e’tiborlisi boʻlib, nisan (mart-aprel) oyininng oʻn beshinchi kunidan boshlanib, sakkiz kun davom etadi. Ushbu bayram yahudiylarning Misrdagi qullikdan ozod boʻlganlari munosabati bilan nishonlanadi va mazkur kunlarda xamirturishsiz non “massa” iste’mol qilinadi. Buni tanovul qilish bilan har bir yahudiy ota-bobolarining Muso boshchiligida chekkan mashaqqatlarini his qiladi, deb hisoblanadi. Pesaxdan keyingi 50-kuni sivon (may-iyun) oyining 6-7 kunlari yahudiylar ikki kun davom etadigan Shavuot (Sheviot) (ibr. - haftalar) bayramini nishonlaydilar.

Manbalar

Adabiyotlar 
 

 Atamalar
 Diniy bayramlar